comma-project/pen-alignment-pairs huggingface dataset:
Abbreviated transcription (French):
⁊ quant il est bien. a fentreiz
Si doute autant. Froit ꝯme chaut
N e de poure home. ne li chaut
Quil cuide auoir. dieu baudement
Q u cors tenir. tot chaudement
anc a. ypocrisie. ourei
Q̾ grant partie a recourei
En cele terre dont ie uin
G rant decretistre. grant de uiu
S ont a la court de sa maignie
b̾ ien est la choze. desreignie
Q uele auoit. a election
L a greigneur. congregacion
⁊ di por uoir. non pas de uine
Sa la choze alast. par crutine
Q uele en portast. la seignerie
N e uestoit pas. espoerie
ais dieux. regarda. au damge
Qui uenist. a lumain linage
Sypõcrisie. a ce uenist¬
⁊ se si grant. choze terist¬
Q ue uos iroie. aloignant
Ne mes paroles. porloignant
Li tons ne pot. lautre soffrir
Si se pristreut. a entroffrir
Luns a lautre. cortois mon oste
C hacuns le wet. nuns ne sen oste
L ors si fu. cortois esleuz.
⁊ ie fui. de ioie esmeuz
Si uiesuoillai. Inelepas
⁊ si ou tost. passeiz les pas
⁊ les mous. de mongieu sanz nois.

Expanded text:
Et quant il est bien afeutreiz, Et quant il est bien afeutreiz, Si doute autant froit comme chaut Ne de povre home ne li chaut, Qu'il cuide avoir Dieu baudement Ou cors tenir tot chaudement. Tant a Ypocrisie ovrei Que grant partie a recovrei En cele terre dont je vin. Grant decretistre, grant devin Sont, a la court, de sa maignie. Bien est la choze desreignie, Qu'ele avoit a election La greigneur congregacion, Et di por voir, non pas devine, Se la choze alast par crutine, Qu'ele enportast la seignerie, Ne n'estoit pas espoerie. Mais Dieux regarda au damage Qui venist a l'umain lignage S'Ypocrisie a ce venist Et se si grant choze tenistQue vos iroië aloignant Ne mes paroles porloignant ? Li uns ne pot l'autre soffrir, Si se pristrent a entr'offrir L'uns a l'autre Cortois mon oste : Chacuns le wet, nuns ne s'en oste. Lors si fu Cortois esleüz, Et je fui de joie esmeüz, Si m'esveillai inelepas Et si ou tost passeiz les pas Et les mons de Mongieu sans noif.
Abbreviated transcription (French):
Qui ia mais puist. auoin sa grace
C est li glasons. qui ne puet fondre
C hacun ior. le uodrait confondre
C e chaciun ior. pooit reuiore
Ours ne lyons. serpent ne wyure
N ont tant. de cruautei encemble
C om ele seule. ce me cemble.
Ce uous saueiz raison entendre
C est li charbons. desoz la cendre
Q ui est plus chauz. que cil qͥ flame
A pres si wet. que hons ne fame
N e soit oiz. ne entenduz
Ce il ne cesta li renduz
Puis quil est. armeiz de ces armes
⁊ il puet lair. ploreir .ii. larmes.
Ou faire cemblant. dou ploreir
Il ni a fors. de laoreir
Q uerroier puet. dieu. ⁊ le monde
Q ue nuns nest teiz. quil li responde
eil auentage. ont ypocrite
Quant il ont. la parole dite.
Q lie il welent . estre creu
⁊ ce conques. ne fu ueu
D ellent il. tesmoignier. a .uoir
Q ui poiroit ceil. eur auoir
C on de lui. loeir ⁊ prisier
Il sen feroit. boen desguisier
⁊ uestir robe. senz coleur
Ou il na froit. nautre doleur
L arge robe solers forreiz

Expanded text:
Qui jamais puist avoir sa grace. Qui jamais puist avoir sa grace. C'est li glasons qui ne puet fondre : Chacun jor le vodroit confondre, Ce chacun jor pooit revivre. Ours ne lyons, serpent ne wyvre N'ont tant de cruautei encemble Com ele seule, ce me cemble. Ce vous saveiz raison entendre, C'est li charbons desoz la cendre, Qui est plus chauz que cil qui flame. Aprés si wet que hons ne fame Ne soit oïz ne entenduz Ce il ne c'est a li renduz. Puis qu'il est armeiz de ces armes, Et il puet l'an ploreir .II. larmes Ou faire cemblant dou ploreir, Il n'i a fors de l'aoreir : Guerroier puet Dieu et le monde, Que nuns n'est teiz qu'il li responde. Teil aventage ont ypocrite Quant il ont la parole dite Que il welent estre creü, Et ce c'onques ne fu veü. Wellent il tesmoignier a voir. Qui porroit tel eür avoir Con de lui loeir et prisier, Il s'en feroit boen desguisier Et vestir robe senz coleur, Ou il n'at froit n'autre doleur, Large robe, solers forreiz.
Abbreviated transcription (French):
⁊ .ui. qua ceste. uesteure
N auroie pain. nen dosseure
.Uiii. auues. dun cameliũ pris
brunet. ⁊ groz. dun poure pris
D ont pas ne fui. a grant escot
S en fis faire. cote ⁊ sorcot¬
⁊ une houce. grant ⁊ large .
Forree. dune noire sarge
Li sorcoz. fu. a noire panne
L ors ou ge bien. trouei la manne
C ar bien sou faire. le marmite
S i que ie resembloie. hermite
C elui. qui mesgardoit de fors
m ais autre cuer auoit on cuerz
pocrisie. me resut
Qui trop durement se desut
C ar ces secreiz. ⁊ ces afaires
P or ce que ie fui. ces notaires
Sou touz. ⁊ quanq̃le pensoit
S or ce. que uos orroiz en soit
E le uout faire. son uoloir
C ui quen doie. li cuers doloir
Il ne lor chaut. mais quil lor plaise
Qui quen ait poinne. ne mesaise
U ins ⁊ uiandes. woet auoir
Soi les puet troueir. por auoir
Iuqua. refoule marion
⁊ non. dameir religion
⁊ de toutes. uertuz ameir
S a enli. tant fiel. ⁊ ameir
Q uil nest nuns hom. qui li mesface

Expanded text:
Et vi qu'a ceste vesteüre Et vi qu'a ceste vesteüre N'auroie pain n'endosseüre. .VIII. aunes d'un camelin pris, Brunet et gros, d'un povre pris, Dont pas ne fui a grant escot, S'en fis faire cote et sorcot Et une houce grant et large, Forree d'une noire sarge ; Li sorcoz fu a noire panne. Lors ou ge bien trovei la manne, Car bien sou faire le marmite, Si que je resembloie hermite Celui qui m'esgardoit defors. Mais autre cuer avoit ou cors. Ypocrisie me resut, Qui trop durement se desut, Car ces secreiz et ces afaires, Por ce que je fu ces notaires, Sou touz, et quanqu'ele pensoit Sor ce que vos orroiz ensoit. Ele vout faire son voloir, Cui qu'en doie li cuers doloir : Il ne lor chaut, mais qu'il lor plaise, Qui qu'en ait poinne ne mesaise. Vins et viandes wet avoir, S'om les puet troveir por avoir, Juqu'a refoule Marion, Et non d'ameir religion Et de toutes vertuz ameir. S'a en li tant fiel et ameir Qu'il n'est nuns hom qui li mefface
Abbreviated transcription (French):
De ces genx. qui sũt sanz bontei
Ie demandai. qui est li sires
C e cest. roiauteiz. ou empires
⁊ il me respont. sans des roi
Ni a. empereor. ne roi
Ne seigneur. quil est trespasseiz
M ais atendans .Ia. asseiz
Q ui beent. a la seignorie¬
U aiuue gloire. ⁊ ypocrisie
⁊ auarice. ⁊ couoitize
Cuident bien. auoir la iusti se
Car la terre. remaint. san oir
si la cuide. chacuins auoir
autre part. est. humiliteiz
⁊ bone foiz. ⁊ chariteiz
⁊ loiauteiz. cil sont a destre
Q ui deussent. estre li mestre
⁊ cil les welent. maitroier
Q ui ne ce welent. otroier
a faire. sergneur. se nest deux
Si seroit. damages. ⁊ deulz
C il sa semblent. asseiz sou uent¬
⁊ en chapitre ⁊ en couuant
a sseiz dient. mais il font pou
N i a saint pere. ne saint pou
cest ce auques. de lor afaire
Mais orendroit. nen ont qͥ faire
e uox sauoir. de lor conuainne
⁊ enquerre. la maitre uaime
d e lor afaire ⁊ de lor estre
L i queiz deulz. porroit sires estre

Expanded text:
De ces gens qui sunt sanz bontei, De ces gens qui sunt sanz bontei, Je demandai qui est li sires, Ce c'est roiauteiz ou empires, Et il me respont sans desroi : « N'i a empereor ne roi Ne seigneur, qu'il est trespasseiz. Mais atendans i a aseiz Qui beent a la seignorieVainne Gloire et Ypocrisie Et Avarice et Covoitize Cuident bien avoir la justise, Car la terre remaint sans oir, Si la cuide chacuns avoir. D'autre part est Humiliteiz Et Bone Foiz et Chariteiz Et Loiauteiz : cil, sont a destre, Qui deüssent estre li mestre. Et cil les welent maitroier Qui ne ce welent otroier A faire seigneur se n'est d'eux : Si seroit damages et deulz. Cil s'asemblent asseiz souvent Et en chapitre et en couvant : Asseiz dient, mais il font pou. N'i a saint Pere ne saint Pou, C'est ce auques de lor afaire. Mais orendroit n'en ont que faire. » Je vox savoir de lor couvainne Et enquerre la maitre vainne De lor afaire et de lor estre, Liqueiz d'eulz porroit sires estre,
Abbreviated transcription (French):
Qui sen uient poures. mendianz
Laianz uendent. ie uos a fi
Le patrimoĩne. au cruce fi
A boens deniers. ses ⁊ contans
S i lor est a pou. dou contanz
⁊ de la perde. que cil ait
Qui puis en a. ⁊ honte ⁊ lait
Qui la chate ainz. quil soit deliures
Eu tebuez dit. que cil est yures
Quant il achate. chat en sac
Sa uient puis. que hon dit eschac
De folie. matei en langle
Que hon nat cure. de sa iangle
uarice est. de la cort dame
a cui il sunt. de cors ⁊ darme.
⁊ ele en doit. par droit dame estre
Q uil suut estrait. de son ancestre
⁊ ele est dou mieulz. de la uile
Ne cuidiez pas. que ce soit guile
C ar ele en est. nee ⁊ estraite
⁊ couoitise la seurfaite
Qui est sa couzme. germainne
P ar ces .ii. se conduit ⁊ mainne
Toute la cours. entierement
C el compeire trop chierement
Sainte eglize. par mainte fois
⁊ si em empire. la foiz
C ar teiz iua. boens crestiens
Q ui sen uient fauz. farisiens
uant il mot. asseiz racontei

Expanded text:
Qui s'en vient povres mendianz. Qui s'en vient povres mendianz. Laianz vendent, je vos afi, Le patrimoinne au Crucefi A boens deniers sés et contans. Si lor est a pou dou contanz Et de la perde que cil ait Qui puis en a et honte et lait. Qui l'achate ainz qu'il soit delivres, Rutebuez dit que cil est yvres Quant il achate chat en sac, S'avient puis que hon dit "eschac" De folie matei en l'angle, Que hon n'at cure de sa jangle. Avarice est de la cort dame, A cui il sunt de cors et d'arme, Et ele en doit par droit dame estre, Qu'il sunt estrait de son ancestre. Et ele est dou mieulz de la vile Ne cuidiez pas que ce soit guile Car ele en est nee et estraite, Et Covoitise la seurfaite Qui est sa couzine germainne. Par ces .II. se conduit et mainne Toute la cours entierement, Cel compeire trop chierement Sainte Eglize par mainte fois, Et si em empire la foiz, Car teiz i va boens crestiens Qui s'en vient fauz farisiens. » Quant il m'ot asseiz racontei
Abbreviated transcription (French):
C omele court. a la court ci
Car tuit li droit. sont acourei
⁊ droiture. ades i acource
S e petite iere. or est plus courte
⁊ toz iors mais. a courcirai
C e sache cil . qua court ira
⁊ teiz sa droiture. iachate
Qui nen porte. chaton. ne chate
M ais au uenir. li mesa uint
C ar dza droiture. ert en son coffre
S i fu pilliez. en roi di coffre
S achiez de la court. de laienz
Q ue il ni a. clerc. ne lay enz
Se uos uoleiz. ne plus ne mains
Quauant ne uos regart au maius
Se uos aueiz. uos aueroiz
S e uos naueiz. uos iferoiz
Autant com loie. seur la glace
Fors tant que uos. aureiz espace
D e uos moqueir ⁊ escharnir
D e ce uos wel. ie bien garnir
Car la terre est. de teil meniere
Que touz poures. fait laide chiere
Mains ru ungent. ⁊ woident borces
⁊ faislent. quant elz sont rebources
Ne ne welent. nelui entendre
Cil ni pueent. ruugier ⁊ prendre
Car de reungent. mains est dite
La citerz. qui nest pas petite
Teiz iua riches. ⁊ rians

Expanded text:
Com ele court a la court ci, Com ele court a la court ci, Car tuit li droit sont acourci Et droiture adés i acourte. Se petite iere, or est plus courte Et toz jors mais acourtira, Ce sache cil qu'a court ira. Et teiz sa droiture i achate Qui n'en porte chaton ne chate, Mais au venir li mesavint. Car sa droiture ert en son coffre, Si fu pilliez en "roi, di c'offre". Sachiez de la court de laienz Que il n'i a clerc ne lai enz, Se vos voleiz ne plus ne mains, Qu'avant ne vos regart au mains. Se vos aveiz, vos averoiz. Se vos n'aveiz, vos i feroiz Autant com l'oie seur la glace, Fors tant que vos aureiz espace De vos moqueir et escharnir. De ce vos wel je bien garnir, Car la terre est de teil meniere Que touz povres fait laide chiere. Mains raüngent et wident borces Et faillent quant elz sont rebources, Ne ne welent nelui entendre . C'il n'i pueent rungier et prendre, Car de "reüngent mains" est dite La citeiz qui n'est pas petite. Teiz i va riches et rians
Abbreviated transcription (French):
Ienquis. au preudome. loiel
C oument. il estoit apeleiz
Q ue ces nons. ne me fust celeiz
⁊ il me dist. iai non cortois
M ais ne me prisent .i. nantois
L a gens. de ceste region
Ainz sui. en grant confusion
Que chacuns deulz. me moustre au doi
Si que ne sai. que faire doi.
M a mere. ra non cortoisie
Q ui bien est mais. en cort teisie
⁊ ma fame a. non belechiere
Q ue sorbenant. auoient chiere
⁊ li estrange. ⁊ li priuei
Quant il estoient a riuei
M ais cist lo cistrent. au uenir
T antost. quil la porent tenir
Q ui bele chiere. Wet auoir
I l la chate de son auoir
Il naiument ioie. ne deduit
Q ui lor done. si les deduit¬
⁊ les solace. ⁊ les deporte
Nuus poures. ni pasce la porte
Q ui ne puet doneir sanz prometre
Q ui na asseiz. la main ou metre
N a tende pas. quil fasse choze
Dont biens li ueĩgne. a la pardoze
Ainz sen reuoit. en son pais
Q ue dou uenir. fu folz naiz
n ceste uile. a une court
Nul leu. teil droiture ne court

Expanded text:
J'enquis au preudome loiel J'enquis au preudome loiel Coument il estoit apeleiz, Que ces nons ne me fust celeiz, Et il me dist :« J'ai non Cortois, Mais ne me prisent .I. nantois La gens de cest region, Ainz sui en grant confusion, Que chacuns d'eulz me moustre au doi, Si que ne sai que faire doi. Ma mere ra non Cortoisie, Qui bien est mais en cort teisie, Et ma fame a non Bele Chiere, Que sorvenant avoient chiere, Et li estrange et li privei, Quant il estoient arivei. Mais cist l'ocistrent au venir Tantost qu'il la porent tenir. Qui bele chiere wet avoir. Il l'achate de son avoir. Il n'ainment joie ne deduit : Qui lor done, si les deduit Et les solace et les deporte. Nuns povres n'i pasce la porte Qui ne puet doneir sanz prometre. Qui n'a asseiz la main ou mettre N'atende pas qu'il fasse choze Dont biens li veingne a la parcloze, Ainz s'en revoit en son païs, Que dou venir fu folz naïz. En ceste vile a une court Nul leu teil droiture ne court
Abbreviated transcription (French):
Q ui redoutoient. les anuiz
De ceulz. qui en croix. mis la uoient
Q ue felons. ⁊ crueulz sauoient
⁊ si ra il. un autre gent
a cui il nest. ne biau ne gent
Q uil les oent. ses oent il
C il sunt boen. qui sunt doble ostil
C elx resemble li besaguz
D e .ii. pars trenche. ⁊ estaguz
⁊ cil delent. seruir a riegle
⁊ ypocrisie. ⁊ le siecle
S i ra de teilz. cui il ne chaut
Sypocrite ont. ne froit ne chaut
Ne cil ont. ne corroz ne ire
C il uos escoutent. bien a dire
L a ueritei. trestoute plainne
Q uil plaidoient. de teste sanine
e seroit ci pas. li redeinies
des paroles. q̃ nos deimes
C onteiz a petit. de seiour
A insinc en uoiames. le iour
T ant quil fut tanz. de table metre
C ar bien sen sauoit. entremetre
M es hostes. de parleir a moi
S ans enquerre. ne ce ne quoi
L es mains. lauames por soupen
Hom puet bien. faillir a teil hoste
bien fumes serui. a la table
Asseiz beumes. ⁊ maniames
A pres mangier. les mains lauames.
S a lames esbatre. el prael

Expanded text:
Qui redoutoient les anuiz Qui redoutoient les anuiz De ceulz qui en croix mis l'avoient, Que felons et crueulz savoient. Et si ra ilune autre gent A cui il n'est ne biau ne gent Qu'il les oent, ses oent il : Cil sunt boen qui sunt doble ostil. Celx resemble li besaguz : De .II. pars trenche et est aguz ; Et cil welent servir a riegle Et Ypocrisie et le siecle. Si ra de teilz cui il ne chaut S'ypocrite ont ne froit ne chaut, Ne c'il ont ne corroz ne ire : Cil vos escoutent bien a dire La veritei trestoute plainne, Qu'il plaidoient de teste sainne. » Ne seroit ci pas li redeimes Des paroles que nos deïmes Conteiz a petit de sejour. Ainsinc envoiames le jour Tant qu'il fut tanz de table metre, Car bien s'en savoit entremetre Mes hostes de parleir a moi Sans enquerre ne ce ne quoi. Les mains lavames por soupeirHom puet bien faillir a teil hoste.Bien fumes servi a la table, Asseiz beümes et manjames. Aprés mangier les mains lavames, S' alames esbatre el prael.
Abbreviated transcription (French):
Q̾ͥ uil nestoit mie. de la uile
N e ni auoit. ancor estei
C une partie. de lestei
C il mien mena. en sa maison
S i uos di bien. conq̃s mais hom
L asseiz. ne fu si bien uenuz
M l̾t fui ameiz. ⁊ chier tenuz
⁊ honoreiz par le preudoume
⁊ il menquist. coument uos noume
La gent. de uotre conissance
S ire sachiez. bien sans doutance
Q ue hom ma pele rute bues
Q ui est dit. de rude. ⁊ de bues
Fu tebuef. biaux tres doulz amis
P uis que dieux saians uos amis.
M l̾t sui liez. de uotre uenue
Mainte parole. auons tenue
De uos. conq̃s mais ne ueimes
⁊ de uoz diz ⁊ de uoz rimes
Q ue chacuns deust conioir .
M ais li coars. nes daĩgne oir
P or ce. que trop i at de uoir
Par ce poeiz aparsou uoir
⁊ par les rimes. que uos dites
Qui plus doute dieu. quy pocrites
Car qui plus ypocrites douce
En redoutant. uos dis escoute
S e nest. en setreit. ou en chambre
⁊ par ce. me sou uient ⁊ membre
De ceulz. qua dieu. uindrent de nuiz

Expanded text:
Qu'il n'estoit mie de la vile Qu'il n'estoit mie de la vile Ne n'i avoit ancor estei C'une partie de l'estei. Cil m'en mena en sa maison, Si vos di bien c'onques mais hom Lasseiz ne fu si bien venuz. Moult fui ameiz et chier tenuz Et honoreiz par le preudoume. Et il m'enquist :« Coument vos noume La gent de votre conissance ? ? Sire, sachiez bien sans doutance Que hom m'apele Rutebuef, Qui est dit de "rude" et de "buef". ? Rutebuef, biaux tres doulz amis, Puis que Dieux saians vos a mis, Moult sui liez de votre venue. Mainte parole avons tenue De vos, c'onques mais ne veïmes, Et de voz diz et de voz rimes, Que chacuns deüst conjoïr. Mais li coars nes daingne oïr, Por ce que trop i at de voir. Par ce poeiz aparsouvoir Et par les rimes que vos dites Qui plus doute Dieu qu'ypocrites. Car qui plus ypocrites doute, En redoutant vos dis escoute, Se n'est en secreit ou en chambre. Et par ce me souvient et membre De ceulz qu'a Dieu vindrent de nuiz,
Abbreviated transcription (French):
u tens q̃ les cornoilles braient
Qͥ por la froidure sesmaient
Qͥ seur les cors lor uient errãt
les uont. ces noiz enterrant¬
⁊ sen garnissent. por li uer
Q uenterre. sunt. entrei li uer
Q ui sen issirent. por lestei
S i iont. por le tens estei
⁊ la froidure. sa chemine
E n ce tens. ⁊ en ce termine
Q u ie beu. a grant plantei
D un uin que dieux auoit plantei
L a uigne. ⁊ follei le uin
Se soir me geta. si soiruin
Q ue men dormi. en eslepas
Mais esperiz. ne dormi pas
Ansois chemina. toute nuit
O r escouteiz. ne uos anuit
Si orroiz quil mauint en songe
Qͥ puis ne fu. mie mensonge
e soir ne fui. point esperiz
Ainz chemiua. mes esperiz
P ar mainz leuz. ⁊ par mainz pays
En une grant arei layz
Me sembla. que ie ma restoie
Car trop forment. lasseiz estoie
⁊ cestoit grant piece. apres nonne
U ne preudons uint. si mabandone
Don hosteil. por moi habergier
Qui ne cembloit. mie bergier
Ainz fu cortois. ⁊ debonaires
El pais na de teil gent gaires
⁊ si uos di. trestot sans guile

Expanded text:
u tens que les cornoilles braient, Qui por la froidure s'esmaient Qui seur les cors lor vient errant, Qu'eles vont ces noiz enterrant Et s'en garnissent por l'iver, Qu'en terre sunt entrei li ver Qui s'en issirent por l'estei Si i ont por le tens estei, Et la froidure s'achemine, En ce tens et en ce termine Ou je beü a grant plantei D'un vin que Dieux avoit plantei La vignë et follei le vin. Ce soir me geta si souvin Que m'endormi eneslepas. Mais Esperiz ne dormi pas, Ansois chemina toute nuit. Or escouteiz, ne vos anuit, Si orroiz qu'il m'avint en songe, Qui puis ne fu mie mensonge. Ce soir ne fui point esperiz, Ainz chemina mes esperiz Pat mainz leuz et par mainz paÿs. En une grant citei laÿz Me sembla que je m'arestoie, Car trop forment lasseiz estoie Et c'estoit grant piece aprés nonne. Uns preudons vint, si m'abandone Son hosteil pour moi habergier, Qui ne cembloit mie bergier, Ainz fu cortois et debonaires. El païs n'a de teil gent gaires, Et si vos di trestot sans guile
Abbreviated transcription (French):
⁊ prions donques. a celui
Qui refuzen. ne seit nelui
Q ui le wet priier . ⁊ ameir
Q ui por nos ot le mort ameir
De la mort. uilainne. ⁊ ameire
En cele garde. quil sa meire
Conmanda a le wuangelistre
Son droit maistre. ⁊ son droit menistͤ.
Lou cors a ce preudoume gart
⁊ larme resoine en sa part .
E x pli cit

Expanded text:
r prions donques a Celui r prions donques a Celui Qui refuzeir ne seit nelui. Qui le wet priier et ameir, Qui por nos ot le mort ameir De la mort vilainne et ameire, En cele garde qu'il sa meire Conmanda a l'Ewangelistre, Son droit maistre et son droit menistre, Le cors a cel preudoume gart Et l'arme resoive en sa part. Explicit
Abbreviated transcription (French):
Q uil nait coroune de martyr
Q uant dou siecle. deura partir
⁊ une riens. les reconforte
Car puis quil sũt. fors de la porte
⁊ il ont. mon seigneur i offroi
N uns doulz niert ia. puis en esfroi.
A inz uaut li uns. au besoig quatre.
M ais cens lui. ne sozent combatre
P ar lui iostent. par lus guer roient
I amais cens lui. ne ce uerroient
En bataille ne en estour
Quil font de li. chastel ⁊ tour
A li sasennent. ⁊ ralient
C ar cest. lor estandars ce dient
C est cil qui dou champ. ne se muet
El chample puet. troueir qui wec
Ne ia por fais. que il soutaigne
N e partira. de la besoigne
C ar il seit bien. de lautre part
Se de sa partie. se part
N e puet estre. que sa partie
N e soit cost sans li departie
Souent asaut. ⁊ ua en proie
Sor cele gent. qui dieu ne proie
N e naĩme. ne sert. ne aeure
Si com cil. qui ne garde leure
Que dieux. en fasse son uoloir
P or dieu fait mlt. son cors doloir
A isi soffre. sa penitance
Se mort chacunior en balince.

Expanded text:
Qu'il n'ait coroune de martyr Qu'il n'ait coroune de martyr Quant dou siecle devra partir. Et une riens les reconforte, Car, puis qu'il sunt fors de la porte Et il ont monseigneur Joffroi, Nuns d'oulz n'iert ja puis en effroi, Ainz vaut li uns au besoing quatre. Mais cens lui ne s'ozent combatre : Par lui jostent, par lui guerroient, Jamais cens lui ne ce verroient En bataille ne en estour, Qu'il font de li chastel et tour. A li s'asennent et ralient, Car c'est lor estandars, ce dient. C'est cil qui dou champ ne se muet : El champ le puet troveir qui wet, Ne ja, por fais que il soutaigne, Ne partira de la besoigne. Car il seit bien de l'autre part, Se de sa patrie se part, Ne puet estre que sa partie Ne soit tost sans li departie. Sovent asaut et va en proie Sor cele gent qui Dieu ne proie Ne n'aime ne sert ne aeure, Si com cil qui ne garde l'eure Que Dieux en fasse son voloir. Por Dieu fait moult son cors doloir. Ainsi soffre sa penitance, De mort chacun jor en balance.
Abbreviated transcription (French):
L a honte dieu outre la meir
Ceil preudoume doit hon ameir
A uec le roi. demora la.
A uet le roi mut ⁊ ala
Auec le roi prist bien ⁊ mal
hom nat pas toz iors. tenz igal
a inz pour poinne ne por paour
N e corroussa. son sauueour
Tout prist engrei. quanqͥl soffri
Le cors ⁊ larme a dieu offri
Ses consoulz fu. boens ⁊ entiers
Tant com il fu. poinz ⁊ mestiers
N e ne chauia. por esmaier
De legie deura. dieu paier
C ar il le paie chacun iour
A iasphes. ou il fait seiour
C il at se iour de guerroier
L a wet il. som tens emploier
Felon uoizin ⁊ ennieuz
⁊ crueil. ⁊ contralieuz
Le trueuent. la gent sarrazine
C ar de guerroier. ne les fine
S ouuant lor fait. gnͣt enbaie
Q ue sa demeure i est haie
d es or croi ge. bien sest latin
m aul uoizmñs. done mau mnatiu
Son cors. lor p̾sente souuent
M ais il at trop. petit couuent
Se petiz est. petit sesmaie
Car li paierres. qui bien paie
L es puet bien. cens doute paier
Q ue nũs. ne se doit esmaier

Expanded text:
La honte Dieu outre la meir : La honte Dieu outre la meir : Teil preudoume doit hon ameir. Avec le roi demora la, Avec le roi mut et ala, Avec le roi prist bien et mal : Hom n'at pas toz jors tenz igal. Ainz pour poinne ne por paour Ne corroussa son Sauveour. Tout prist en grei quanqu'il soffri : Le cors et l'arme a Dieu offri. Ses consoulz fu boens et entiers Tant com il fu poinz et mestiers, Ne ne chanja por esmaier. Delegier devra Dieu paier, Car il le paie chacun jour. A Jasphes, ou il fait sejour, C'il at sejour de guerroier, La wet il som tens emploier. Felon voizin et envieuz Et crueil et contralieuz Le truevent la gent sarrazine, Car de guerroier ne les fine. Souvant lor fait grant envaïe, Que sa demeure i est haïe. Des or croi je bien sest latin : « Maulz voizins done mau matin. » Son cors lor presente souvent, Mais il at trop petit couvent. Se petiz est, petit s'esmaie, Car li paierres qui bien paie Les puet bien cens doute paier, Que nuns ne se doit esmaier
Abbreviated transcription (French):
uant il estoit. en cest pais
Que ne soie. por folz nayz
De ce que iai le lolz tenu
Ni estoit iones. ne chenuz
Qui tant peust. des armes faire
Dolz ⁊ cortoiz. ⁊ debonaires
Le trouoit hon. en son osteil
M ais aulz armes. aucre q̃ teil
Se trouast. li siens anemis
Puis quil ei fust. mesleiz ⁊ mis
M l̾t̾ amoit dieu. ⁊ sainte esglize
S i ne uousist. en nule guise
El uers ne lui. feble ne fort
A son pooir. mespaurre a tort
Ses poures uoizins a ma bien
Uolenciers. lor dona dou sien
⁊ si donoit. en teil meniere
Q ue mieulz ualoit. la bele chiere
Q uil faisoit. au doneir le don
Que li dons. iast boens preudons
P roudoune crut. ⁊ honora
Ainz entour lui. ne demora
Fauz loz engier. puis quil le sot
Car ciui ce fait. iel ceiga sot
Ne fu mesliz ne mesoizans
Ne uancerres. ne despizans
i que ieusse. racoutei
a guint ualeur. ne sa bontei
Sa cortoisie ne son sens
Tbrneroit. a a nui se pens
Son seigneur lige. tint tant chier
Q uil ala. auec li uengier

Expanded text:
Quant il estoit en cest païs Quant il estoit en cest païs Que ne soie por folz naÿz, De ce que je le lo, tenu, N'i estoit jones ne chenuz Qui tant peüst des armes faire. Dolz et cortoiz et debonaires Le trovoit hon en son osteil, Mais aulz armes autre que teil Le trouvast li siens anemis Puis qu'il c'i fust mesleiz et mis. Moult amoit Dieu et sainte Esglize, Si ne vousist en nule guise Envers nelui, feble ne fort, A son pooir mespanrre a tort. Ses povres voizins ama bien, Volentiers lor dona dou bien, Et si donoit en teil meniere Que mieulz valoit la bele chiere Qu'il faisoit au doneir le don Que li dons. Icist boens preudon Preudoume crut et honora, Ainz entour lui ne demora Fauz lozengiers puis qu'il le sot, Car qui ce fait, jel teing a sot. Ne fu mesliz ne mesdizans Ne vanterres ne despizans. Ainz que j'eüsse racontei Sa grant valeur ne sa bontei, Sa cortoisie ne son sens, Torneroit a anui, se pens. Son seigneur lige tint tant chier Qu'il ala avec li vengier
Abbreviated transcription (French):
Touz autres. ne pris .ii. espesches
Enuers li. car ces bones tesches
Font bien par tout. a reprochier
De ces teches. uos eoel touchier
Un pou celonc ce. que ien sai
C ar qui me metroit a lessai
De changier. arme. por la moie
⁊ ie a les lire. uenoie
Se touz ceulz. qui orendroit uiuent
E. uspor lor arme. au siecle estriuent
Tant auierent ꝑai. trestot deschauz
Dar les grlus froiz ⁊ par les chauz
Eu uestent haire. ou ceignent corde
Ou plus fassent. que ne recorde
Ie panroie. larme de lui
Plus tost asseiz. que la uelui
d en droit dou cors. uos puis ie dire
Q ue qui me metroit. a les lire
⁊uns des boens chlrs de france
Ou dou roiaume. a ma creance
Ia autre. de lui nes liroie
I e ne sai que plus uos diroie
aut est preudons si ꝯmoi cemble
Qusa ces .ii. chores eucemble
Ualeur de cors. ⁊ bontei darme
Sarant li soit. li douce dame
Quant larme dou cors ꝑcira
Quele sache. queil part ira
⁊ le cors ait. en sa baillie
⁊ le maintiegne en bone uie

Expanded text:
Touz autres ne pris .II. espesches Touz autres ne pris .II. espesches Envers li, car ces bones tesches Font bien partout a reprochier. De ces teches vos wel touchier Un pou celonc ce que j'en sai. Car, qui me metroit a l'essai De changier arme por la moie Et je a l'eslire venoie, De touz ceulz qui orendroit vivent, Qui por lor arme au siecle estrivent, Tant quierent pain trestot deschauz Par les grans froiz et par les chauz Ou vestent haire ou ceignent corde Ou plus fassent que ne recorde, Je panroie l'arme de lui Plus tost asseiz que la nelui. D'endroit dou cors vos puis je dire Que, qui me metroit a eslire L'uns des boens chevaliers de France Ou dou roiaume a ma creance, Ja autre de lui n'esliroie. Je ne sai que plus vos diroie. Tant est preudons, si com moi cemble, Qui a ces .II. chozes encemble, Valeurs de cors et bontei d'arme : Garant li soit la douce Dame, Quant l'arme dou cors partira, Qu'ele sache queil part ira, Et le cors ait en sa baillie Et le maintiegne en bone vie.
Abbreviated transcription (French):
ui de loiaul cuer ⁊ de fin
oiaument iques en la fin
a dieu seruir de fineroit
Qui son tens. ia fineroit
D e legier deuroit de fiueir
⁊ finement uers dieu fineir
Q ui le sert de peusee fine
C ortoisement. en la fin fine
⁊ por ce se sunt rendu maint
Q uen uers celui. qui la sus maint
P uissent fineir. courtoizement
S en uout li cors. honteuzement
S e dige. por religieux
Car chacuns deulz. nest pas prieulz
⁊ li autre. ront getei fors
Le preu des armes. por les cors
Qui riens plus. ne welent conq̃rre
Fors le cors. honoreir seur terre
A insi est partie. la riegle
d e ceulz dordre. ⁊ de ceulz dou siecle
ais qui porroit. en lui auoir
Tant de proesse. ⁊ de sauoir
Que larme fust. ⁊ nete ⁊ monde
⁊ li cors honoreiz au monde
Ei auroit trop bel. auentage
Mais de teux. uen sai ie cun sage¬
Tcil est plains. des dieu dostrines
Mes sire ioffrois. de sergines
a non li preudons. que ie noume
⁊ si le tiennent a preudoume
Empereour. ⁊ roi ⁊ conte
Assesz plus. que ie ne uos conte

Expanded text:
 Qui de loiaul cuer et de fin Loiaument jusques en la fin A Dieu servir defineroit, Qui son tens i afineroit, De legier devroit defineir Et finement vers Dieu fineir. Qui le sert de pensee fine, Cortoisement en la fin fine. Et por ce se sunt rendu maint Qu'envers Celui qui lasus maint Puissent fineir courtoizement, S'en vont li cors honteuzement. Se di ge por religieux, Car chacuns d'eulz n'est pas prieux. Et li autre ront getei fors Le preu des armes por les cors, Qui riens plus ne welent conquerre Fors le cors honoreir seur terre. Ainsi est partie la riegle De ceulz d'ordre et de ceulz dou siecle. Mais qui porroit en lui avoir Tant de proesse et de savoir Que l'arme fust et nete et monde Et li cors honoreiz au monde, Ci auroit trop bel aventage, Mais de teux n'en sai je c'un sage, Et cil est plains des Dieu doctrines : Messire Joffrois de Sergines A non li preudons que je noume, Et si le tiennent a preudoume Empereour et roi et conte Asseiz plus que je ne vos conte.
Abbreviated transcription (French):
Qualeueiz nes eussent pas
C hacuns a son pooir desmembre
L a mainie saint Nicholas
L u ni uersitei ne si membre
Q uil ont mise. dou trot au pas
C ar teil haberge hon en la chambre
Q ui le seigneur. gete dou chaz
a cobin sunt uenu el monde
uestu de robe blanche ⁊ noire
T oute bonteiz. en eulz ha bunde
Ce porra. qui conq̃s toet croire
S e par labit. sunt net ⁊ monde
U os saueiz bien. ce est la uoire
S uns leux auoit chape reonde
Si resambleroit il prouuoire
e lor hueure ne se concorde
o a la bit quameir dieu deuise
A u recordeir aura descorde
Deuant dieu. au ior dou iuyse
C ar ce reuars seint une corde
⁊ uest une coutele grise
N e nest pas sa uie mains orde
L a roze est. sus la pine asize
l pueent bien estre preudome
Se wel ge bien que chacuns croie
M ais ce quil plaidoient a rome
Lu niuersitei men desuoie
Des iacobins uos di la soume
P or riens que ia cobins acroie
Sa peleure dune pome
D e lor dete ne paieroie
pli

Expanded text:
Qu'aleveiz nes eüssent pas. Qu'aleveiz nes eüssent pas. Chacuns a son pooir desmembre La mainie saint Nicholas. L'Universitei ne s'i membre Qu'il ont mise dou trot au pas, Car teil haberge hon en la chambre Qui le seigneur gete dou chaz.  Jacobin sunt venu el monde Vestu de robe blanche et noire. Toute bonteiz en eulz habunde, Ce porra quiconques wet croire. Se par l'abit sunt net et monde, Vos saveiz bien, ce est la voire, S'uns leux avoit chape reonde, Si resambleroit il prouvoire.  Se lor huevre ne se concorde A l'abit qu'ameir Dieu devise, Au recordeir aura descorde Devant Dieu au jor dou Juÿse. Car ce Renart seint une corde Et vest une coutele grise, N'en est pas sa vie mains orde : La roze est sus l'apine asize.  Il pueent bien estre preudome, Se wel ge bien que chacuns croie. Mais ce qu'il plaidoient a Rome L'Universitei m'en desvoie. Des Jacobins vos di la soume : Por riens que Jacobins acroie, La peleüre d'une pome De lor dete ne paieroie. pli
Abbreviated transcription (French):
uneir mestuet. dune descorde
Qͣ paris a. semei enuie
Entre gent. q̃ misericorde
sermonent. ⁊ honeste uie
D e foi de pais. ⁊ de concor de
E st lor langue. ml̾t repleignie
M ais le meniere. me recorde
Q ue dire. ⁊ faire ni soit mie
or iacobius. est la parole
Q̾ ie uos .Wel. conteir ⁊ dire
C ar chacuns de dieu nos parole
⁊ si deffent corrouz ⁊ ire¬
Q ue cest la riens. qui larme afole
Q ui la destruit. ⁊ qui lempire
O r guerroient por une escole
O uil welent a force lire
uant iacobin. uindrent el moude
Sentrerent chiez humilitei
L ors estoient. ⁊ net ⁊ monde
⁊ samoient deuinitei
M ais orguelz. qui toz biens esmonde
I at tant mis iniquitei
Q ue par lor grant chape reonde
Ont uersei lunuersitei
hacuns deulz deust estee amis
luniuersitei uoirement
Car luniuersitei a mis
En eulz tout le boen fondementz
L iures deniers. pains ⁊ demis
M ais or lor rendent malemnent
C ar ceux destruit li anemis
Q ui plus lont serui longuement
ieux lor uenist si com moi sẽble

Expanded text:
 Rimeir m'estuet d'une descorde Qu'a Paris a semei Envie Entre gent qui misericorde Sermonent et honeste vie. De foi, de pais et de concorde Est lor langue moult repleignie, Mais le meniere me recorde Que dire et faire n'i soit mie.  Sor Jacobins est la parole Que je vos wel conteir et dire, Car chacuns de Dieu nos parole Et si deffent corrouz et ireQue c'est la riens qui l'arme afole, Qui la destruit et qui l'empire. Or guerroient por une escole Ou il welent a force lire.  Quant Jacobin vindrent el monde, S'entrerent chiez Humilitei. Lors estoient et net et monde Et s'amoient devinitei. Mais Orguelz, qui toz biens esmonde, I at tant mis iniquitei Que par lor grant chape reonde Ont versei l'Universitei.  Chacuns d'eulz deüst estre amiz L'Universitei voirement, Car l'Universitei a mis En eulz tout le boen fondement : Livres, deniers, pains et demis. Mais or lor rendent malement, Car ceux destruit li anemis Qui plus l'ont servi longuement.  Mieux lor venist, si com moi membre,
Abbreviated transcription (French):
Com na pas. ma uenue chiere
C e le na porte
Cest ce qui plus me desconforte
Que ie noz entreir en ma porte
A wide main.
S aueiz coumant ie me demaing
L esperance de landemain
S i sunt mes festes
Hom cuida. que ie fusse prestres¬
M ais ie fas plus seignier de testes
C e nest pas guile
Q ue ce ge chantisse ewuangile
Hon se seigne par mi la uile
D e mes merueilles
Hon les doit bien. conteir au ueilles
Quil ni aura ia. lor pareilles
S e nest pas doute
I l pert bien que ie ne ui goute
Diex na nul martyr en sa route
Q ui tant ait fait
C il ont estei. por dieu deffait
R osti. lapidei ou detrait
I e nen dout mie
C ar lor poinne. fu tost fenie
⁊ ce duerra toute ma uie
S anz auoir aise
Or pri a dieu. que il li plaise
Ceste doleur ceste mesaise
⁊ ceste enfance .
m a tourt a sa uite penitance
S i quauoir puisse sa cointance
A men. Ex¬
pli

Expanded text:
C'om n'a pas ma venue chiere C'om n'a pas ma venue chiere Ce je n'aporte. C'est ce qui plus me desconforte Que je n'oz entreir en ma porte A wide main. Saveiz coumant je me demaing ? L'esperance de l'andemain, Si sunt mes festes. Hom cuide que je fusse prestres, Que je fas plus seignier de testes Ce n'est pas guile Que ce ge chantasse Ewangile. Hon se seigne parmi la vile De mes merveilles. Hon les doit bien conteir au veilles, Qu'il n'i aura ja lor pareilles, Se n'est pas doute. Il pert bien que je ne vi goute. Diex n'a nul martyr en sa route Qui tant ait fait. C'il ont estei por Dieu deffait, Rosti, lapidei ou detrait, Je n'en dout mie, Car lor poinne fu tost fenie, Et ce duerra toute ma vie Sanz avoir aise. Or pri a Dieu que il li plaise Ceste doleur, ceste mesaise Et ceste enfance M'atourt a sainte penitance Si qu'avoir puisse s'acointance. Amen. Expli
Abbreviated transcription (French):
⁊ iai touz mes bons iors passeiz.
I e auen diroie
N es la destrucions de troie
N e fu si granz com est la moie
Ancor i a.
Foi que dot aue marsa
Sonques nuns hons por mort pria
S i prist pour moi
I e nen puis mais se ie mesmai
Auant que uaigne auriz ne mai
u anrra quarenme
De ce uos dirai ge mon esme
De poisson autant com de cresme
Aura uia fame
be oen loisir a. de sauueir same
O i geunt por La douce dame
Quele a loizir
⁊ uoit de haute heure gezir
Quel naurapas tot son dezir
C est sanz doutance
O r soit plaimie de grant soffrance
Q ue cest la plus granz porueance
Que ie i uoie
Par cel seigneur qui tot auoie
Quant ie la pris petit auoie
⁊ ele maius
Si ne sui pas ouriers de mains
Hom ne saura. la ou ie mains
P or ma pouerte
I a ne sera. ma porte ouerte
Q ue la maisons est trop deserte
⁊ poure ⁊ gaste
Sou uent ni a ne pain ne paste
N e me blameiz. ce ne me haste
D aleir arriere
Que ia ui ferar bele chiere

Expanded text:
Et j'ai touz, mes bons jors passeiz. Et j'ai touz, mes bons jors passeiz. Je qu'en diroie ? Nes la destrucions de Troie Ne fu si granz com est la moie. Ancor i a : Foi que doiAve Maria, S'onques nuns hons por mort pria, Si prist pour moi ! Je n'en puis mais se je m'esmai. Avant que vaigne avriz ne mai Vanrra Quarenmes. De ce vos dirai ge mon esme : De poisson autant com de cresme Aura ma fame. Boen loisir a de sauver s'ame : Or geünt por la douce Dame, Qu'ele at loizir, Et voit de haute heure gezir, Qu'el n'avra pas tot son dezir, C'est sans doutance ! Or soit plainne de grant soffrance, Que c'est la plus granz porveance. Que je i voie. Par cel Seigneur qui tot avoie, Quant je la pris, petit avoie Et elle mains. Si ne sui pas ovriers de mains. Hom ne saura la ou je mains Por ma poverte. Ja ne sera ma porte overte, Car la maisons est trop deserte Et povre et gaste : Souvent n'i a ne pain ne paste. Ne me blameiz ce ne me haste D'aleir arriere, Que ja n'i aurai bele chiere,
Abbreviated transcription (French):
Nai mais paour quele me treche
Des puis que fu neiz en la creche
D iex de marie
N e fut mais teile espouz erie
Ie sui droiz foux dance cerie
b ien part a lueure
O  dirat on que mal te cueure
R ute buez qui rudement hueure
H om dira uoir
Quant ie ne porrai robe auoir
Q toz mes amis fais sauoir
Q uil ce confortent
P lus bel quil porront ce deportent
A cex qui ces noueles portent
N e doignent gaires.
P etit douz mais preuoz ne maires
Ie cuit que dex li debonaires
M aimme de loing
B ien lai ueu a cest besoing
Lai sui ou le mail mest le coing
D iex uii at mis
O r fais feste a mes anemis
Duel ⁊ corrouz cl mes amis
O r dou uoir dire
S a dieu ai fait corrouz ne ire
D e moi se puet ioeir ⁊ tire
Q ue biau sen uenge
O r me couient froteir au lange
Ie ne dout priuei ne estrange
Q ue il riens memble
N ai pas buche de chesne encemble
Q nͣt gi suis si a fou ⁊ tremble
N est ce asseiz
M es poz est briziez ⁊ quasseiz

Expanded text:
N'ai mais paour qu'ele me treche ! N'ai mais paour qu'ele me treche ! Despuis que fu neiz en la creche Diex de Marie, Ne fut mais tele espouzerie. Je sui droiz foux d'ancecerie : Bien pert a l'uevre. Or dirat on que mal ce cuevre Rutebuez qui rudement huevre : Hom dira voir, Quant je ne porrai robe avoir. A toz mes amis fais savoir Qu'il ce confortent, Plus bel qu'il porront ce deportent A cex qui ces noveles portent Ne doignent gaires !. Petit douz mais prevoz ne maires. Je cuit que Dex li debonaires M'aimme de loing : Bien l'ai veü a cest besoing. Lai sui ou le mail mest le coing : Diex m'i at mis. Or fais feste a mes anemis, Duel et corrouz a mes amis. Or dou voir dire ! S'a Dieu ai fait corrouz et ire, De moi se puet joeir et rire, Que biau s'en venge. Or me covient froteir au lange. Je ne dout privei ne estrange Que il riens m'emble. N'ai pas buche de chesne encemble ; Quant g'i suis, si a fou et tremble : N'est ce asseiz ? Mes poz est briziez et quasseiz
Abbreviated transcription (French):
n lan de lincarnacion
.uiii. iors apres la uacion
Celui qui sosfri passion
En lan sexante.
Q uabres ne fuelle oizel ne chante
F is ie toute la rieus dolante.
Q ui de cuer inaimme.
Nez li muzars musart me claĩme
O r puis fileir quil me faut traĩme.
M out ai a faire
D iex ne fist cuer tant de putaire
T ant li aie fait de contraire
N e de martyre .
C il en mon martyre ce mire
Q uil ne doie de boen cuer dire
I e te clain quite
E uuoier .i. home en egypte
C este doleur est plus petite
Q ue nest la moie .
Ie nen puis mais se ie mesmoie
L an dit que fox qui ne foloie
P ert sa saison.
Q ue ie nai borde ne maison
S uis ie mariez sans raison
A ncor plus fort.
P or doneir plus de reconfort
A cex qui me heent de mort
T eil fame ai prise.
Que nuns fors moi naĩme ne prise
⁊ cestoit poure ⁊ entreprise
Q uant ie la pris.
At ci mariage de pris
uor sui poures ⁊ entrepris.
Qusi com ele
⁊ si nest pas ione ne bele¬
C in quante anz a en son escuele
C est maigre ⁊ seche

Expanded text:
n l'an de l'Incarnacion, .VIII. jors aprés la Nacion Celui qui soffri passion, En l'an sexante, Qu'abres ne fuelle, oizel ne chante, Fis je toute la riens dolante Qui de cuer m'aimme. Nez li muzars musart me claimme. Or puis fileir, qu'il me faut traimme : Mout ai a faire. Diex ne fist cuer tant deputaire, Tant li aie fait de contraire Ne de martyre, C'il en mon martyre ce mire, Qu'il ne doie de boen cuer dire : « Je te clain quite ». Envoier .I. home en Egypte, Ceste doleur est plus petite Que n'est la moie. Je n'en puis mais se je m'esmoie. L'an dit que fox qui ne foloie Pert sa saison : Que je n'ai borde ne maison, Suis je mariez sans raison ? Ancor plus fort : Por doneir plus de reconfort A cex qui me heent de mort, Teil fame ai prise Que nuns fors moi n'aimme ne prise, Et c'estoit povre et entreprise Quant je la pris. At ci mariage de pris, Qu'or sui povres et entrepris Ausi com ele ! Et si n'est pas jone ne beCinquante anz a en son escuele, C'est maigre et seche.
Abbreviated transcription (French):
Que maintenant ne le confunde
S ens iugement.
⁊ par ce ueeiz plainnement
Q ue cest contre lauenement
Aante crist .
Ne croient pas le droit escrit
D e lewangile i hesucrit
Ne ces paroles.
En leu de uoir dient friuoles
⁊ mensonges uainnes ⁊ uoles
Pour desouuoir
L a gent ⁊ por aparsouuoir
S a piece uorront resouuoir
C elui qui uient.
Q ue par teil gent
Par ypocrites.
L es propheties en sunt escrites.
O r uos ai ge teil gent

Expanded text:
Que maintenant ne le confunde Que maintenant ne le confunde Sens jugement. Et par ce veeiz plainnement Que c'est contre l'avenement A Antecrist : Ne croient pas le droit escrit De l'Ewangile Jhesucrit Ne ces paroles ; En leu de voir dient frivoles Et mensonges vainnes et voles, Pour desouvoir La gent et por aparsouvoir S'a piece vorront resouvoir Celui qui vient, Que par teil gent Par ypocrites : Les propheties en sunt escrites. Or vos ai ge teil gent
Abbreviated transcription (French):
N os metront a desconfiture
C ar ueritei
Picie ⁊ soi et charitei
⁊ largesse ⁊ humilitei
Ont ia souz mise
⁊ maint postian de sainte esglise
D ont li uns quasse ⁊ lautre brise
C e uoit on bien
Contre li ne ualent mais rien
L es plus ors fist de son marrien
S i lo beissent
N os engignent ⁊ dieu traissent
C il fust en terre il lo ceissent
Car il ocient
L a gent quenuer eux sumelient
Asseiz font eil que il ne dient
ꝓ reneiz ⁊ garde
y pocrisie la reuarde
Q ui defors oint ⁊ dedens larde
U int el roiaume
Tost out trouei freire guillaume
Freire robert ⁊ frere ali aume
Frere iosfroi
F rere lambert freire lanfroi
N estoit pas lora de teil effroi
Mais or seffroie
Teil cuide on quau lange se froie
Q uautre choze at soz la corroie
S i com ie cuit
N est pas tot ors quanq̃ reluit
y pocrisie est en grant bruit
T aut at ourei
T ant se sont li sien aouurei
Q̾ par enging ont recouurei
G rant part el monde
Nest mais nuns ceiz qui la responde

Expanded text:
Nos metront a desconfiture, Nos metront a desconfiture, Car Veritei, Pitié et Foi et Charitei Et Largesse et Humilitei Ont ja souzmise ; Et maint postiau de sainte Esglise, Dont li uns quasse et l'autre brise, Ce voit on bien, Contre li ne valent mais rien. Les plusors fist de son marrien, Si l'obeïssent, Nos engignent et Dieu traïssent. C'il fust en terre, il l'oceïssent, Car il ocient La gent qu'enver eux s'umelient. Asseiz font eil que il ne dient : Preneiz i garde ! Ypocrisie la renarde, Qui defors oint et dedens larde, Vint et roiaume. Tost out trovei Freire Guillaume, Freire Robert et Frere Aliaume, Frere Joffroi, Frere Lambert, Freire Lanfroi. N'estoit pas lors de teil effroi, Mais or s'effroie. Teil cuide on qu'au lange se froie Qu'autre choze at soz la corroie, Si com je cuit. N'est pas tot ors quanque reluit. Ypocrisie est en grant bruit : Tant at ovrei, Tant se sont li sien aouvrei Que par enging ont recouvrei Grant part el monde. N'est mais nuns teiz qui la responde
Abbreviated transcription (French):
Q uele at bailliz preuoz ⁊ maires
⁊ si at iuges.
⁊ de deuiers plainnes ces hũges
Si nest citeiz ou nait refuges
A grant plantei
P ar tout fait mais sa uolentei
N e la retient non ostentei
N autre instise
L e siecle gouerne ⁊ iustisse
Faisons est quanq̃le deuise
S oic biens soit maus.
S es serges est iustiniens
⁊ touz canons ⁊ graciens
I e quen diroie
D ien puet lier ⁊ si desloie
S en .i. mauuais leu ensailloie
N en puet eil estre .
O r uos uel dire de son estre
Q ui sont sui seigneur ⁊ sui meistre
P armi la uile
D iex le deuise en lewangile
Q ui nest de trusfe ne de guile
A inz est certainne
G rans robes ont de simple laimie
⁊ si sunt de simple couainne
S implement chacũs se demainne
Couleur ont simple ⁊ pale ⁊ uaimie
s imple uiaire
⁊ sunt crueil ⁊ deputaire
Uers seux a tui il ont a faire
P lus que lyon
n e li eupart ne escorpion
Q i at point de religion
C est sens mesure.
I teiz genz ce dist lescriture

Expanded text:
Qu'ele at bailliz, prevoz et maires Qu'ele at bailliz, prevoz et maires Et si at juges Et de deniers plainnes ces huges, Si n'est citeiz ou n'ait refuges A grant plantei. Partout fait mais sa volentei, Ne la retient nonostentei N'autre justise. Le siecle governe et justisse. Raisons est quanqu'ele devise, Soit maus soit biens. Ses sergens est Justiniens Et touz canons, et Graciens. Je qu'en diroie ? Bien puet lier et si desloie : S'en .I. mauvais leu ensailloie, N'en puet eil estre. Or vos wel dire de son estre, Qui sont sui seigneur et sui meistre Parmi la vile. Diex le devise en l'Ewangile, Qui n'est de truffe ne de guile, Ainz est certainne : Grans robes ont de simple lainne Et si sunt de simple covainne ; Simplement chacuns se demainne, Couleur ont simple et pale et vaine, Simple viaire, Et sunt cruel et deputaire Vers seux a cui il ont afaire Plus que lyon Ne lieupart ne escorpion. N'i at point de religion, C'est sens mesure. Iteiz genz, ce dist l'Escriture,
Abbreviated transcription (French):
M on seigneur qui est fiz de roi
M on dit ⁊ ma cõplainte en uoi
Q uil mest mestiers.
Q uil mat aidie mout uolentiers
C e est li boens cuens de poitiers
⁊ de toulouze
I l saurat bien que cil golouze
Q ui si faitement se dolouze
eigneur qͥ dieu deuez ameir
En cui amors napoĩt dameir
Qͥ ionas garda en la meir
par grant amour
Les .iii. iors quil ifist demour
A uos toz fas ie ma clamour
Dypocrisie
C ouz ine geruainne heresie
Q ui bien at la terre saisie
T ant est grans dame
Q uele en enfer metra maĩte arme
M aint home a pris ⁊ mainte fame
En sa prison
M out laĩme hom ⁊ ml̾t la prise hom
N e puet auoir loux ne pris hom
C il ne loneure
H onoreiz est qua li demeure
G rant honeur at ne garde leure
S ans honeur qui li cort seure
E n brief termine
G esir soloit en la uermine
E r nest mais hom qui ne lencline
N e bien creans.
Ainz est bougres ⁊ mescreans
E le est iai faiz touz recreans
C es auersaires.
C es anemis ne prisegaires

Expanded text:
Monseigneur qui est fiz de roi Monseigneur qui est fiz de roi Mon dit et ma complainte envoi, Qu'il m'est mestiers, Qu'il m'a aidié mout volentiers : C'est li boens cuens de Poitiers Et de Toulouze. Il saurat bien que cil golouze Qui si faitement se dolouze. eigneur qui Dieu devez ameir En cui amors n'a point d'ameir, Qui Jonas garda en la meir Par grant amour Les III. jors qu'il i fist demour, A vos toz fas je ma clamour D'Ypocrisie, Couzine germainne Heresie, Qui bien at la terre saisie. Tant est grans dame Qu'ele en enfer metra mainte arme ; Maint home a pris et mainte fame En sa prison. Mout l'aime hom et moult la prise hom. Ne puet avoir loux ne pris hom S'il ne l'honeure ; Honoreiz est qu'a li demeure, Grant honeur at, ne garde l'eure ; Sans honeurestqui li cort seure En brief termine. Gesir soloit en la vermine : Or n'est mais hom qui ne l'encline Ne bien creans, Ainz est bougres et mescreans. Ele a jai faiz touz recreans Ces aversaires. Ces anemis ne prise gaires,